Piret Ilves

**Piret Ilves** (sündinud 30. detsembril 1983) on eesti moekunstnik, kirjuta ja rõivakultuuri uurija. Ta on Kuldnõela laureaat ning tegeleb teadliku rõivatarbimise ja rõivaste materiaasle mõju käsitlemisega.

## Elulugu
Piret Ilves lõpetas 2003. aastal Tallinna Reaalkooli. 2007. aastal omandas ta bakalaureusekraadi Euroülikoolis moekunstnik-disaineri erialal. 2025. aastal omandas ta magistrikraadi Tallinna Ülikooli humanitaarteaduste instituudis. Tema magistritöö „Rõivas kui hüperobjekt ja selle avaldumine saadetes Ringvaade ja Terevisioon“ käsitleb rõivaid kui materiaalseid objekte ning analüüsib rõivaste rolli igapäevases meediaruumis ja visuaalkultuuris.

Ilves on 2009. aastast omanimelise rõivabrändi asutaja. Tema loomingut on iseloomustatud minimalistliku käekirjaga ning rõivad on valmistatud naturaalsetest kangastest kohalike rätsepate poolt. Ta esitles oma kollektsioone korduvalt Tallinn Fashion Weekil ning osales ka ERKI Moeshow’l ja SuperNoova konkursil. 2015. aastal pälvis ta Eesti moedisaini aastapreemia Kuldnõel. 2018. aastast lõpetas ta hooajaliste kollektsioonide loomise ning keskendus ajas kestvatele rõivamudelitele.

Alates 2020. aastast on Ilves keskendunud rõivakultuuri ja tekstiilitarbimise käsitlemisele. Ta tegeleb teadliku rõivatarbimise tutvustamisega ning on loonud #KapisAinultLemmikud kontseptsiooni, mis julgustab kujundama läbimõeldumat ja kehamugavusega arvestavat garderoobi.

Lisaks loengutele ja vestlusõhtutele on Piret Ilves kirjutanud rõivaste, visuaalkultuuri ja filmikostüümide teemadel. Tema artikleid on avaldatud muu hulgas rahvusvahelisel filmiplatvormil *[https://dmovies.org/profile/piret-ilves/ DMovies]* ning Eesti kultuuriväljaannetes.

## Looming
*2008 – SuperNoova autorikollektsioon vanemas kategoorias
*2008 – autorikollektsioon Tallinn Fashion Weeki raames 
*2009 – autorikollektsioon ERKI Moeshow
*2010 – autorikollektsioon Tallinn Fashion Weeki raames
*2011 – autorikollektsioon Tallinn Fashion Weeki raames
*2012 – autorikollektsioon Tallinn Fashion Weeki raames
*2013 – autorikollektsioon Tallinn Fashion Weeki raames
*2014 – autorikollektsioon Tallinn Fashion Weeki raames
*2015 – autorikollektsioon Tallinn Fashion Weeki raames
*2016 – autorikollektsioonid Tallinn Fashion Weeki raames
*2017 – autorikollektsioon
*2018 – autorikollektsioon

## Tunnustus

* 2015 Kuldnõel

## Viited

## Välislingid
*Piret Ilvese koduleht
*Irina Sadovina. In conversation with fashion designer Piret Ilves Estonian World, 13. märts 2012
*Linda Pärn. Piret Ilves: moeloome pole töö, see on mu elu naine.postimees.ee, 12. september 2012
*Meisi Volt. Elu24 video! Kuldnõel 2015 Piret Ilves: seljataga on 27 järjestikust tööpäeva elu24.postimees.ee, 22. oktoober 2015
*Eiris Teeveere. Kuldnõela võitja Piret Ilves: teadsin juba väikse tüdrukuna, et minust saab moekunstnik Õhtuleht, 23. oktoober 2015
*Kristina Herodes. Eesti esiminimalist Piret Ilves Kuldnõelaga kroonitud naine.postimees.ee, 25. oktoober 2015
*Mari-Liis Helvik. Kuldnõela võitja Piret Ilves: Minu loomingut saab kanda mitmes võtmes  annestiil.delfi.ee, 4. november 2015
*Mari-Liis Helvik. Modernne klassik Piret Ilves  epl.delfi.ee, 4. november 2015
*Aija Kivi. Piret Ilves: “Mulle meeldib riietada tarku naisi!” mood.geenius.ee, 30. aprill 2017
*Julia Kuznetski, Piret Ilves. Riidemäed ja tekstiilijõed ehk heaolu pahupool. https://www.muurileht.ee/riidemaed-ja-tekstiilijoed-ehk-heaolu-pahupool/
*Ekspert eetris: Piret Ilves "Tarbime targalt või tarbime lihtsalt rohkem?" https://www.youtube.com/watch?v=7cIcZf7gn1Q